-----------------------------------------------------------------------
  8. การจัดการ

  -----------------------------------------------------------------------

1.  โครงสร้างการจัดการ

8.1.1 โครงสร้างคณะกรรมการบริษัท ประกอบด้วย คณะกรรมการทั้งหมด 6 ชุด คือ
คณะกรรมการบริษัท (Board of Director) คณะกรรมการบริหาร (Executive Committee)
คณะกรรมการตรวจสอบ (Audit Committee) คณะกรรมการสรรหา (Nominating
Committee) คณะกรรมการกำหนดค่าตอบแทน (Compensation Committee)
และคณะกรรมการบริหารความเสี่ยง (Risk Management Committee) โดยโครงสร้างองค์กร
ขอบเขตและอำนาจหน้าที่ของกรรมการแต่ละชุด มีรายละเอียดดังนี้

หมายเหตุ : บริษัทได้มีคำสั่งแต่งตั้งผู้ดำรงตำแหน่งแทนการลาออก ตั้งแต่วันที่ 28 กุมภาพันธ์ 2554
ดังนี้

นายเติมพงษ์ เหมาะสุวรรณ เข้าดำรงตำแหน่ง รองกรรมการผู้จัดการฝ่ายบริหาร แทนนางธนิดา
อดิวันทนากุล ซึ่งลาออก

นางสาวนฤมล อุ่นแก้ว เข้าดำรงตำแหน่ง
ผู้ช่วยรองกรรมการผู้จัดการฝ่ายบริหารแผนกบัญชีและการเงิน แทนนายเติมพงษ์ เหมาะสุวรรณ

คณะกรรมการบริษัท (Board of Director)

ณ วันที่ 31 ธันวาคม 2553 คณะกรรมการบริษัทประกอบด้วยกรรมการจำนวน 8 คน ดังนี้

  ---- --------------------------- ------------------------------------------
       รายชื่อ                       ตำแหน่ง

  1    นายนที พานิชชีวะ               ประธานกรรมการ

  2    นางสาวกรภัทร์ สุวิวัฒน์ธนชัย       กรรมการ

  3    นางสาวสมใจ ประทุมทอง         กรรมการ

  4    นายประสงค์ สุวิวัฒน์ธนชัย         กรรมการ

  5    นายบุญชัย ปริติวิชกานต์           กรรมการ

  6    ศ.ดร.ศุภลักษณ์ พินิจภูวดล         กรรมการ/กรรมการอิสระ/ประธานกรรมการตรวจสอบ

  7    นางสาววรินทรา วงศ์ส่องจ้า       กรรมการ/กรรมการอิสระ/กรรมการตรวจสอบ

  8    นายสมประสงค์ มัคคสมัน          กรรมการ/กรรมการอิสระ/กรรมการตรวจสอบ
  ---- --------------------------- ------------------------------------------

โดยมี นางธนิดา อดิวันทนานุกุล เป็นเลขานุการคณะกรรมการของบริษัท

กรรมการที่มีอำนาจลงนามแทนบริษัทคือ นางสาวกรภัทร์ สุวิวัฒน์ธนชัย นายบุญชัย ปริติวิชกานต์
นางสาวสมใจ ประทุมทอง ลงลายมือชื่อร่วมกันและประทับตราสำคัญของบริษัท

ขอบเขตและอำนาจหน้าที่ของคณะกรรมการบริษัท

1.  จัดการประชุมผู้ถือหุ้นเป็นการประชุมสามัญประจําปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดการประชุมคณะกรรมการอย่างน้อย 3 เดือนต่อครั้ง

3.  จัดทํางบดุลและงบกําไรขาดทุนของบริษัท ณ วันสิ้นสุดรอบระยะเวลาบัญชีของบริษัท
    ซึ่งผู้สอบบัญชีตรวจสอบแล้ว และนําเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอํานาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่ง
    อย่างใดแทนคณะกรรมการได้โดยอยู่ภายใต้การควบคุมของคณะกรรมการ
    หรืออาจมอบอํานาจเพื่อให้บุคคลดังกล่าวมีอํานาจตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอํานาจหรืออํานาจนั้น
    ๆ ได้เมื่อเห็นสมควร ทั้งนี้ คณะกรรมการอาจมอบอํานาจให้คณะผู้บริหารมีอํานาจหน้าที่
    ในการปฏิบัติงานต่างๆ
    โดยมีรายละเอียดการมอบอํานาจตามขอบเขตอํานาจหน้าที่ของคณะผู้บริหาร
    ซึ่งการมอบอํานาจนั้นต้องไม่มีลักษณะเป็นการมอบอํานาจที่ทําให้คณะผู้บริหาร
    สามารถพิจารณาและอนุมัติรายการที่คณะกรรมการบริหารหรือบุคคลที่อาจมีความขัดแย้งมีส่วนได้เสีย
    หรือมีความขัดแย้งทางผลประโยชนอื่นใดกับบริษัทหรือบริษัทย่อย

5.  พิจารณาอนุมัตินโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
    และงบประมาณประจำปี

6.  พิจารณาอนุมัติแผนธุรกิจ งบประมาณ และอำนาจบริหารต่างๆของบริษัท

7.  พิจาณาอนุมัติการใช้จ่ายเงินเพื่อการลงทุนหรือการดำเนินงานต่างๆ การกู้ยืม
    หรือการขอสินเชื่อใดๆ จากสถาบันการเงิน
    การให้กู้ยืมเงินในวงเงินที่เกินกว่าอำนาจของคณะกรรมการบริหาร

8.  พิจารณาอนุมัติในหลักการเข้าประมูลงานโครงการทางก่อสร้างต่างๆ ของบริษัท
    กรณีมูลค่าเกินกว่า 2,000 (สองพัน) ล้านบาทหรือเทียบเท่า

9.  พิจารณาโครงสร้างการบริหารงาน แต่งตั้งคณะผู้บริหาร ผู้จัดการทั่วไป
    และคณะกรรมการอื่นตามความเหมาะสม

10. ติดตามผลการดําเนินงานให้เป็นไปตามแผนงานและงบประมาณอย่างต่อเนื่อง

11. กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ
    หรือเป็นหุ้นส่วนไม่จํากัดความรับผิดในห้างหุ้นส่วนจํากัด
    หรือเป็นกรรมการของบริษัทเอกชน
    หรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทไม่ว่าจะทําเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

12. ควบคุมกํากับดูแลการบริหารและการจัดการของคณะผู้บริหารให้เป็นไปตามนโยบายที่ได้รับมอบหมาย
    เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดําเนินการ
    อันได้แก่เรื่องที่กฎหมายกําหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
    การลดทุน การออกหุ้นกู้
    การขายหรือโอนกิจการของบริษัททั้งหมดหรือบางส่วนที่สําคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัท
    การแก้ไขหนังสือบริคณหสนธิหรือข้อบังคับ เป็นต้น

นอกจากนี้
ที่คณะกรรมการยังมีขอบเขตหน้าที่ในการกํากับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกําหนดของตลาดหลักทรัพย์ อาทิเช่น
การทํารายการที่เกี่ยวโยงกันและการซื้อหรือขายทรัพย์สินที่สําคัญตามกฏเกณฑ์ของตลาดหลักทรัพย์แห่งประเทศไทย
หรือกฎหมายที่เกี่ยวข้องกับธุรกิจของบริษัท

องค์ประกอบและการแต่งตั้งคณะกรรมการบริษัท

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการของบริษัทนั้น
ได้กำหนดไว้ในข้อบังคับของบริษัทซึ่งสามารถสรุปสาระสำคัญได้ดังนี้

คณะกรรมการบริษัท ประกอบด้วยกรรมการอย่างน้อย 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดจะต้องมีถิ่นที่อยู่ในประเทศไทยกรรมการบริษัทจะเป็นผู้ถือหุ้นของบริษัทหรือไม่ก็ได้

การคัดเลือกและแต่งตั้งกรรมการบริษัทผ่านกระบวนการของคณะกรรมการสรรหา
และเสนอให้ผู้ถือหุ้นเลือกตั้งกรรมการบริษัท ตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

(2) ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1)
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใด ไม่ได้

  (3)
  บุคคลที่ได้รับคะแนนสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ประธานในที่ประชุมเป็นผู้ออกเสียงชี้ขาด

ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม (1/3)
ของจำนวนคณะกรรมการในขณะนั้น ถ้าจำนวนกรรมการจะแบ่งให้ตรงออกเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม (1/3)
กรรมการซึ่งพ้นจากตำแหน่งอาจได้รับเลือกให้กลับเข้ามารับตำแหน่งอีกได้
กรรมการที่จะต้องออกจากตำแหน่งในปีแรกหรือปีที่สองภายหลังจดทะเบียนบริษัทนั้น ให้จับสลากกัน
ส่วนปีหลังๆต่อไปให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

กรรมการคนใดจะลาออกจากตำแหน่งให้ยื่นใบลาออกต่อบริษัท
โดยการลาออกนั้นจะมีผลนับแต่วันที่ใบลาออกไปถึงบริษัทกรรมการซึ่งลาออกอาจแจ้งการลาออกของตนให้นายทะเบียนทราบด้วยก็ได้

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่าสามในสี่
(3/4) ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงในการประชุมนั้น

คณะกรรมการบริหาร (Executive Committee)

  ณ วันที่ 31 ธันวาคม 2553 คณะกรรมการบริหารมีทั้งหมด 3 ท่าน ได้แก่

  ----- --------------------------------- -------------------------------
        รายชื่อ                             ตำแหน่ง

  1     นางสาวกรภัทร์ สุวิวัฒน์ธนชัย             ประธานกรรมการบริหาร

  2     นางสาวสมใจ ประทุมทอง               กรรมการบริหาร

  3     นายบุญชัย ปริติวิชกานต์                 กรรมการบริหาร
  ----- --------------------------------- -------------------------------

  โดยมีนางธนิดา อดิวันทนากุล เป็นเลขานุการคณะกรรมการบริหาร

ขอบเขต หน้าที่และความรับผิดชอบของคณะกรรมการบริหารมีดังนี้

1.  จัดทำและนำเสนอนโยบายทางธุรกิจ เป้าหมาย แผนการดำเนินงาน กลยุทธ์ทางธุรกิจ
    และงบประมาณประจำปีของบริษัท เพื่อขออนุมัติต่อคณะกรรมการบริษัท

2.  กำหนดแผนธุรกิจ งบประมาณ และอำนาจบริหารต่าง ๆ ของบริษัท
    เพื่อขออนุมัติต่อคณะกรรมการบริษัท

3.  ควบคุมดูแลการดำเนินธุรกิจของบริษัทให้เป็นไปตามนโยบายทางธุรกิจ เป้าหมาย
    แผนการดำเนินงาน กลยุทธ์ทางธุรกิจ และงบประมาณที่ได้รับอนุมัติจากคณะกรรมการ

4.  มีอำนาจพิจารณาอนุมัติการใช้จ่ายเงินเพื่อการลงทุนหรือการดำเนินงานต่างๆ
    การกู้ยืมหรือการขอสินเชื่อใด ๆ จากสถาบันการเงิน การให้กู้ยืมเงิน
    ตลอดจนการเข้าเป็นผู้ค้ำประกัน เพื่อการทำธุรกรรมตามปกติของบริษัท
    และเป็นไปเพื่อประโยชน์ในการดำเนินงานตามวัตถุประสงค์ของบริษัท ภายในวงเงินไม่เกิน
    500 (ห้าร้อย) ล้านบาท หรือเทียบเท่า

5.  มีอำนาจพิจารณาอนุมัติการเข้าประมูลงานโครงการงานก่อสร้างต่าง ๆ
    ของบริษัทภายในมูลค่าไม่เกิน 2,000 (สองพัน) ล้านบาท หรือเทียบเท่า ทั้งนี้
    กรณีหากมูลค่างานโครงการก่อสร้างดังกล่าวมีมูลค่าเกิน 2,000 ล้านบาท หรือเทียบเท่า
    คณะกรรมการบริหารต้องนำเสนอให้คณะกรรมการบริษัทพิจารณาอนุมัติในหลักการเพื่อเข้าประมูลงานโครงการก่อสร้างดังกล่าวและมอบหมายให้คณะกรรมการบริหารหรือบุคคลที่คณะกรรมการบริหารมอบหมายไปดำเนินการในรายละเอียด
    โดยคณะกรรมการบริษัทจะกำหนดขอบเขตอำนาจที่จะมอบหมายไว้อย่างชัดเจนในเรื่องการยื่นราคาประมูล
    การเจรจาตกลง ลงนามในเอกสารและสัญญาต่าง ๆ
    ที่เกี่ยวข้องกับการเข้าประมูลงานก่อสร้าง รวมถึงการดำเนินการต่างๆ
    ตามจำเป็นและสมควรอันเกี่ยวกับการเข้าประมูลงานก่อสร้างดังกล่าวจนเสร็จการ และ
    คณะกรรมการบริหารจะต้องแสดงให้เห็นได้ว่าโครงการงานก่อสร้างดังกล่าวมีความเป็นไปได้
    และก่อให้เกิดผลตอบแทนที่เหมาะสมกับบริษัท
    รวมถึงการแสดงถึงผลกระทบที่อาจเกิดขึ้นกับบริษัทในการดำเนินงานดังกล่าว
    และต้องจัดเตรียมเอกสารและข้อมูลเพื่อให้คณะกรรมการบริษัทใช้ประกอบการตัดสินใจอย่างเพียงพอและน่าเชื่อถือ
    และในกรณีที่การประมูลงานดังกล่าวเสร็จสิ้นลงคณะกรรมการบริหารจะต้องรายงานให้คณะกรรมการบริษัททราบการประมูลงานดังกล่าวทุกกรณี

6.  กำหนดโครงสร้างองค์กรและอำนาจการบริหารจัดการ
    โดยให้ครอบคลุมรายละเอียดการคัดเลือก การว่าจ้าง การโยกย้าย การฝึกอบรม
    และการเลิกจ้างพนักงานของบริษัทที่เป็นคณะผู้บริหาร หรือผู้บริหารระดับสูง
    โดยมอบหมายให้กรรมการผู้จัดการของบริษัทเป็นผู้มีอำนาจแทนบริษัทที่จะลงนามในสัญญาจ้างแรงงาน

7.  กำกับดูแลและอนุมัติเรื่องที่เกี่ยวกับการดำเนินงานของบริษัท
    และอาจแต่งตั้งหรือมอบหมายให้บุคคลใดบุคคลหนึ่งหรือหลายคนกระทำการอย่างหนึ่งอย่างใดแทน
    คณะกรรมการบริหารตามที่เห็นสมควรได้ และคณะกรรมการบริหารสามารถยกเลิก
    เปลี่ยนแปลง หรือแก้ไขอำนาจนั้นๆ ได้

8.  ปฏิบัติหน้าที่อื่นใดตามที่ได้รับมอบหมายจากคณะกรรมการบริษัท

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารนั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้คณะกรรมการบริหาร
หรือผู้รับมอบอำนาจจากคณะกรรมการบริหาร
สามารถอนุมัติรายการที่ตนหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อยของบริษัท
(ตามที่นิยามไว้ในประกาศคณะกรรมการกำกับหลักทรัพย์และ ตลาดหลักทรัพย์)
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัทย่อยหรือกฎหมายที่เกี่ยวข้องกำหนด
ยกเว้นเป็นการอนุมัติรายการที่มีเงื่อนไขปกติธุรกิจที่มีการกำหนดขอบเขตที่ชัดเจน

คณะกรรมการตรวจสอบ (Audit Committee)

ณ วันที่ 31 ธันวาคม 2553 คณะกรรมการตรวจสอบประกอบด้วยกรรมการจำนวน 3 ท่านดังนี้

  ----- --------------------------------- -------------------------------
        รายชื่อ                             ตำแหน่ง

  1     ศ.ดร. ศุภลักษณ์ พินิจภูวดล              ประธานกรรมการตรวจสอบ

  2     นายสมประสงค์ มัคคสมัน                กรรมการตรวจสอบ

  3     นางสาววรินทรา วงศ์ส่องจ้า             กรรมการตรวจสอบ
  ----- --------------------------------- -------------------------------

โดยมีนางธนิดา อดิวันทนากุล เป็นเลขานุการคณะกรรมการตรวจสอบ

ขอบเขตและอำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ

2.  สอบทานให้บริษัทมีระบบควบคุมภายใน ( Internal Control ) และการตรวจสอบภายใน
    ( Internal Audit )
    ที่เหมาะสมและมีประสิทธิผลและพิจารณาความเป็นอิสระของหน่วยงานตรวจสอบภายใน
    ตลอดจนให้ความ เห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน หรือหน่วยงานอื่นใดที่
    รับผิดชอบเกี่ยวกับการตรวจสอบภายใน

3.  สอบทานให้บริษัทปฎิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอ แต่งตั้งผู้สอบบัญชีของบริษัท และเสนอค่าตอบแทนผู้สอบบัญชี

5.  พิจารณารายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์

6.  ปฎิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

7.  จัดทำรายงานคณะกรรมการตรวจสอบโดยเปิดเผยไว้ในแบบแสดงรายการข้อมูลประจำปี (
    แบบ56-1) รายงานประจำปี (56-2) ของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อย ต่อไปนี้

  7.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  7.2 ความเห็นเกี่ยวกับความเพียงพอของระบบควบคุมภายในของบริษัท

  7.3 ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  7.4 ความเห็นเกี่ยวกับความเหมาะสมของผู้สอบบัญชี

  7.5 ความเห็นเกี่ยวกับรายการที่อาจมีความขัดแย้งทางผลประโยชน์

  7.6 จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  7.7
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฎิบัติหน้าที่ตามข้อกำหนด

  7.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับ

  8.
  จัดให้มีการประชุมคณะกรรมการตรวจสอบและรายงานให้คณะกรรมการทราบอย่างน้อยไตรมาสละ
  1 ครั้ง

  9. เข้าร่วมประชุมกับผู้สอบบัญชี โดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

คณะกรรมการสรรหา (Nominating Committee)

  ณ วันที่ 31 ธันวาคม 2553 คณะกรรมการสรรหาประกอบด้วยกรรมการจำนวน 4 ท่านดังนี้

  ----- --------------------------------- -------------------------------
        รายชื่อ                             ตำแหน่ง

  1     นายสมประสงค์ มัคคสมัน                ประธานกรรมการสรรหา

  2     นางสาววรินทรา วงศ์ส่องจ้า             กรรมการสรรหา

  3     นางสาวกรภัทร์ สุวิวัฒน์ธนชัย             กรรมการสรรหา

  4     ศ.ดร. ศุภลักษณ์ พินิจภูวดล              กรรมการสรรหา
  ----- --------------------------------- -------------------------------

  โดยมีนางธนิดา อดิวันทนากุล เป็นเลขานุการคณะกรรมการสรรหา

ขอบเขต อำนาจ หน้าที่ และความรับผิดชอบของคณะกรรมการสรรหา

คณะกรรมการสรรหามีหน้าที่ในการพิจารณาและเสนอชื่อบุคคลที่มีคุณสมบัติเหมาะสมต่อผู้ถือหุ้นเพื่อแต่งตั้งเป็นกรรมการบริษัท
และผู้บริหารระดับสูงของบริษัท
และให้กรรมการสรรหามีวาระการดำรงตำแหน่งเท่าที่จำเป็นเพื่อกระทำการตามหน้าที่
และพ้นจากตำแหน่งเมื่อการทำหน้าที่ดังกล่าวในคราวนั้น ๆ สิ้นสุดลง และไม่ว่าในกรณีใดก็ตาม
วาระการดำรงตำแหน่งของกรรมการสรรหาจะต้องไม่เกินกว่าคราวละสอง (2) ปี
ทั้งนี้จะเลือกกรรมการสรรหาผู้พ้นจากตำแหน่งเข้ารับตำแหน่งอีกก็ได้
และให้คณะกรรมการสรรหาเลือกกรรมการสรรหาคนหนึ่งเป็นประธานกรรมการสรรหา

การประชุมคณะกรรมการสรรหา ต้องมีกรรมการสรรหามาประชุมไม่น้อยกว่ากึ่งหนึ่ง (1/2)
ของจำนวนกรรมการสรรหาทั้งหมด จึงจะเป็นองค์ประชุม
การวินิจฉัยชี้ขาดของที่ประชุมให้ถือเสียงข้างมากของจำนวนกรรมการสรรหาทั้งหมดที่มาประชุมและมีสิทธิออกเสียงลงคะแนน
กรรมการสรรหาคนหนึ่งมีเสียงหนึ่งในการลงคะแนน
เว้นแต่กรรมการสรรหาซึ่งมีส่วนได้ส่วนเสียในเรื่องใด ไม่มีสิทธิออกเสียงลงคะแนนในเรื่องนั้น
ถ้ามีคะแนนเสียงเท่ากัน ให้ประธานในที่ประชุมมีคะแนนอีกเสียงหนึ่งเป็นเสียงชี้ขาด

กระบวนการสรรหา

คณะกรรมการสรรหาจะประชุมปรึกษาหารือกัน
โดยพิจารณาคุณสมบัติด้านความเหมาะสมทั้งประสบการณ์และความรู้ความสามารถ
โดยไม่มีลักษณะต้องห้ามตามกฎหมาย เพื่อเสนอเข้าที่ประชุมและอนุมัติจากที่ประชุมผู้ถือหุ้นต่อไป

คณะกรรมการกำหนดค่าตอบแทน (Compensation Committee)

  ณ วันที่ 31 ธันวาคม 2553 คณะกรรมการกำหนดค่าตอบแทนประกอบด้วยกรรมการจำนวน 3
  ท่านดังนี้

  ----- ------------------------------ -----------------------------------
        รายชื่อ                          ตำแหน่ง

  1     ศ.ดร.ศุภลักษณ์ พินิจภูวดล            ประธานกรรมการกำหนดค่าตอบแทน

  2     นางสาววรินทรา วงศ์ส่องจ้า          กรรมการกำหนดค่าตอบแทน

  3     นางสาวกรภัทร์ สุวิวัฒน์ธนชัย          กรรมการกำหนดค่าตอบแทน
  ----- ------------------------------ -----------------------------------

  โดยมีนางธนิดา อดิวันทนากุล เป็นเลขานุการคณะกรรมการกำหนดค่าตอบแทน

ขอบเขต อำนาจ หน้าที่ และความรับผิดชอบของคณะกรรมการกำหนดค่าตอบแทน

คณะกรรมการกำหนดค่าตอบแทนมีหน้าที่พิจารณานโยบายที่เกี่ยวกับค่าตอบแทนและผลประโยชน์ของกรรมการบริษัท
กรรมการตรวจสอบ กรรมการสรรหา กรรมการบริหารความเสี่ยง กรรมการกำหนดค่าตอบแทน
ผู้บริหาร และพนักงานของบริษัท
เพื่อเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาอนุมัตินโยบายดังกล่าวและกำหนดค่าตอบแทนและผลประโยชน์นั้น
และให้กรรมการกำหนดค่าตอบแทนมีวาระการดำรงตำแหน่งเท่าที่จำเป็นเพื่อกระทำการตามหน้าที่
และพ้นจากตำแหน่งเมื่อการทำหน้าที่ดังกล่าวในคราวนั้น ๆ สิ้นสุดลง และไม่ว่ากรณีใดก็ตาม
วาระการดำรงตำแหน่งของกรรมการกำหนดค่าตอบแทนจะต้องไม่เกินกว่าคราวละสอง (2) ปี
ทั้งนี้จะเลือกกรรมการกำหนดค่าตอบแทนผู้พ้นจากตำแหน่งเข้ารับตำแหน่งอีกก็ได้
และให้คณะกรรมการกำหนดค่าตอบแทนเลือกกรรมการกำหนดค่าตอบแทนคนหนึ่งเป็นประธานกรรมการกำหนดค่าตอบแทน

การประชุมคณะกรรมการกำหนดค่าตอบแทน ต้องมีกรรมการกำหนดค่าตอบแทนมาประชุมไม่น้อยกว่า
กึ่งหนึ่ง (1/2) ของจำนวนกรรมการกำหนดค่าตอบแทนทั้งหมด จึงจะเป็นองค์ประชุม
การวินิจฉัยชี้ขาดของที่ประชุมให้ถือเสียงข้างมากของจำนวนกรรมการกำหนดค่าตอบแทนทั้งหมดที่มาประชุม
และมีสิทธิออกเสียงลงคะแนน กรรมการกำหนดค่าตอบแทนคนหนึ่งมีเสียงหนึ่งในการลงคะแนน
เว้นแต่กรรมการกำหนดค่าตอบแทนซึ่งมีส่วนได้ส่วนเสียในเรื่องใด
ไม่มีสิทธิออกเสียงลงคะแนนในเรื่องนั้น ถ้าคะแนนเสียงเท่ากัน
ให้ประธานในที่ประชุมมีคะแนนอีกเสียงหนึ่งเป็นเสียงชี้ขาด

คณะกรรมการบริหารความเสี่ยง (Risk Management Committee)

  ณ วันที่ 31 ธันวาคม 2553 คณะกรรมการบริหารความเสี่ยงประกอบด้วยกรรมการ 3 ท่านดังนี้

  ----- ------------------------------ -----------------------------------
        รายชื่อ                          ตำแหน่ง

  1     ศ.ดร.ศุภลักษณ์ พินิจภูวดล            ประธานกรรมการบริหารความเสี่ยง

  2     นายสมประสงค์ มัคคสมัน             กรรมการบริหารความเสี่ยง

  3     นางสาวกรภัทร์ สุวิวัฒน์ธนชัย          กรรมการบริหารความเสี่ยง
  ----- ------------------------------ -----------------------------------

  โดยมีนางธนิดา อดิวันทนากุล เป็นเลขานุการคณะกรรมการบริหารความเสี่ยง

ขอบเขต อำนาจ หน้าที่ และความรับผิดชอบของคณะกรรมการบริหารความเสี่ยง

คณะกรรมการบริหารความเสี่ยงของบริษัทมีหน้าที่กำหนดกรอบนโยบาย แนวทาง และให้
ข้อเสนอแนะแก่คณะกรรมการบริษัทในการกำกับ ดูแลเกี่ยวกับความเสี่ยง ทั้งนี้
ให้คณะกรรมการบริหารความเสี่ยงขึ้นตรงต่อคณะกรรมการบริษัท
และให้กรรมการบริหารความเสี่ยงมีวาระการดำรงตำแหน่งเท่าที่จำเป็นเพื่อกระทำการตามหน้าที่
และพ้นจากตำแหน่งเมื่อการทำหน้าที่ดังกล่าวในคราวนั้น ๆ สิ้นสุดลง และไม่ว่าในกรณีใดก็ตาม
วาระการดำรงตำแหน่งของกรรมการบริหารความเสี่ยงจะต้องไม่เกินกว่าคราวละสอง (2) ปี ทั้งนี้
จะเลือกกรรมการบริหารความเสี่ยงผู้พ้นจากตำแหน่งเข้ารับตำแหน่งอีกก็ได้
และให้คณะกรรมการบริหารความเสี่ยงเลือกกรรมการบริหารความเสี่ยงคนหนึ่งเป็นประธานกรรมการบริหารความเสี่ยง

การประชุมคณะกรรมการบริหารความเสี่ยง
ต้องมีกรรมการบริหารความเสี่ยงมาประชุมไม่น้อยกว่ากึ่งหนึ่ง (1/2)
ของจำนวนกรรมการบริหารความเสี่ยงทั้งหมด จึงจะเป็นองค์ประชุม
การวินิจฉัยชี้ขาดของที่ประชุมให้ถือเสียงข้างมากของจำนวนกรรมการบริหารความเสี่ยงทั้งหมดที่มาประชุม
และมีสิทธิออกเสียงลงคะแนน กรรมการบริหารความเสี่ยงคนหนึ่งมีเสียงหนึ่งในการลงคะแนน
เว้นแต่กรรมการบริหารความเสี่ยงซึ่งมีส่วนได้ส่วนเสียในเรื่องใด
ไม่มีสิทธิออกเสียงลงคะแนนในเรื่องนั้น ถ้าคะแนนเสียงเท่ากัน
ให้ประธานในที่ประชุมมีคะแนนอีกเสียงหนึ่งเป็นเสียงชี้ขาด

ผู้บริหาร

  บริษัทมีผู้บริหารจำนวน 6 คน ดังนี้

  ---- --------------------------- -----------------------------------------------------
       รายชื่อ                       ตำแหน่ง

  1    นางสาวกรภัทร์ สุวิวัฒน์ธนชัย       กรรมการผู้จัดการ

  2    ดร.วิรัช รุ่งโรจน์สารทิศ          รองกรรมการผู้จัดการฝ่ายวิศวกรรมและก่อสร้าง

  3    นางธนิดา อดิวันทนากุล           รองกรรมการผู้จัดการฝ่ายบริหาร

  4    นายเติมพงษ์ เหมาะสุวรรณ        ผู้ช่วยรองกรรมการผู้จัดการฝ่ายบริหารแผนกบัญชีและการเงิน

  5    นางสาวชนิดาวรรณ อ่ำเอี่ยม       ผู้ช่วยรองกรรมการผู้จัดการฝ่ายวิศวกรรมและก่อสร้าง(ฝ่ายวิศวกรรม)

  6    นายวิรุจน์ เภาทอง              ผู้ช่วยรองกรรมการผู้จัดการฝ่ายวิศวกรรมและก่อสร้าง(ฝ่ายก่อสร้าง)
  ---- --------------------------- -----------------------------------------------------

หมายเหตุ : บริษัทได้มีคำสั่งแต่งตั้งผู้ดำรงตำแหน่งแทนการลาออก ตั้งแต่วันที่ 28 กุมภาพันธ์ 2554
ดังนี้

นายเติมพงษ์ เหมาะสุวรรณ เข้าดำรงตำแหน่ง รองกรรมการผู้จัดการฝ่ายบริหาร แทนนางธนิดา
อดิวันทนากุล ซึ่งลาออก

นางสาวนฤมล อุ่นแก้ว เข้าดำรงตำแหน่ง
ผู้ช่วยรองกรรมการผู้จัดการฝ่ายบริหารแผนกบัญชีและการเงิน แทนนายเติมพงษ์ เหมาะสุวรรณ

ขอบเขต อำนาจ หน้าที่ และความรับผิดชอบของกรรมการผู้จัดการ

1.  รับผิดชอบดูแลเรื่องการดำเนินกิจการ และ/หรือการบริหารงานประจำวันของบริษัท

2.  ประสานงานกับแผนกตรวจสอบภายในในเรื่องบัญชี การเบิก-จ่ายเงินใด ๆ ของบริษัทฯ
    ที่ไม่เป็นไปตามนโยบายของบริษัท

3.  จัดโครงสร้างองค์กรและการบริหารจัดการที่มีประสิทธิภาพตามแนวทางที่คณะกรรมการบริหารของบริษัทอาจจะกำหนดให้
    ทั้งนี้โดยครอบคลุมทั้งเรื่องการคัดเลือก การฝึกอบรม การว่าจ้าง
    และการเลิกจ้างพนักงานของบริษัทที่ไม่ใช่คณะผู้บริหารหรือผู้บริหารระดับสูง
    โดยจะมีผู้มีอำนาจแทนบริษัทที่จะลงนามในสัญญาจ้างแรงงาน

4.  มีอำนาจในการพิจารณาอนุมัติการใช้จ่ายเงินเพื่อการลงทุนหรือการดำเนินงานต่าง ๆ
    การกู้ยืมหรือการขอสินเชื่อใด ๆ จากสถาบันการเงิน การให้กู้ยืมเงิน
    ตลอดจนการเข้าเป็นผู้ค้ำประกันเพื่อการทำธุรกรรมปกติของบริษัท
    และเป็นไปเพื่อประโยชน์ในการดำเนินงานตามวัตถุประสงค์ของบริษัท ภายในวงเงินไม่เกิน
    50 (ห้าสิบ) ล้านบาท หรือเทียบเท่า ทั้งนี้
    กรรมการผู้จัดการจะไม่มีอำนาจพิจารณาอนุมัติการเข้าประมูลงานโครงการงานก่อสร้างต่าง ๆ
    ของบริษัท

5.  มีอำนาจอื่น ๆ ที่จำเป็นในการดำเนินงานของบริษัทตามที่ที่ประชุมคณะกรรมการ และ/หรือ
    คณะกรรมการบริหารของบริษัทมอบหมาย

6.  เข้าร่วมพิจารณาเกี่ยวกับงบประมาณของบริษัทกับคณะกรรมการ และ/หรือ
    คณะกรรมการบริหารของบริษัท

7.  เจรจา พิจารณา เอกสารสัญญาเกี่ยวกับการดำเนินงานตามปกติของบริษัท
    ให้คำแนะนำและข้อเสนอแนะในเรื่องดังกล่าวเพื่อให้คณะกรรมการบริษัท และ/หรือ
    คณะกรรมการบริหารผู้มีส่วนรับผิดชอบในเรื่องนั้น ๆ พิจารณากลั่นกรองและหาข้อสรุป

8.  มอบหมายให้บุคคลใดบุคคลหนึ่งหรือหลายคนกระทำการอย่างหนึ่งอย่างใดแทนตามที่เห็นสมควรได้โดยการมอบอำนาจช่วง
    และ/หรือ การมอบอำนาจช่วง และ/หรือ
    การมอบหมายดังกล่าวให้อยู่ภายในขอบเขตแห่งการมอบอำนาจตามที่หนังสือมอบอำนาจให้ไว้
    และ/หรือ ให้เป็นไปตามระเบียบข้อกำหนด หรือคำสั่งที่คณะกรรมการ และ/หรือ
    คณะกรรมการบริหาร และ/หรือ ของบริษัทโดยกรมการผู้จัดการสามารถยกเลิกเปลี่ยนแปลง
    หรือแก้ไขการมอบอำนาจช่วง และ/หรือ การมอบหมายนั้นได้

ทั้งนี้ การมอบหมายอำนาจหน้าที่และความรับผิดชอบของกรรมการผู้จัดการนั้น
จะไม่มีลักษณะเป็นการมอบอำนาจที่ทำให้กรรมการผู้จัดการสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อยของบริษัท
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์)
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการ
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัทย่อยหรือกฎหมายที่เกี่ยวข้องกำหนด
ยกเว้นเป็นการอนุมัติรายการที่มีเงื่อนไขปกติธุรกิจที่มีการกำหนดขอบเขตที่ชัดเจน

2.  ค่าตอบแทนผู้บริหาร

  ค่าตอบแทนที่เป็นตัวเงิน

  กรรมการ

ในปี 2553 บริษัทมีการประชุมคณะกรรมการบริษัททั้งสิ้น 10 ครั้ง
โดยได้จ่ายค่าตอบแทนกรรมการเป็นเบี้ยประชุมกรรมการ และเงินเดือน ทั้งสิ้น 5,299,500 บาท
โดยมีรายละเอียดดังนี้

  ----- ---------------------------- ------------ ----------- ----------------
        กรรมการ                      ค่าเบี้ยประชุม   เงินเดือน     จำนวนครั้งที่ประชุม

  1.    นายนที พานิชชีวะ                300,000      -           10

  2.    นางสาวกรภัทร์ สุวิวัฒน์ธนชัย        -            2,400,000   10

  3.    นางสาวสมใจ ประทุมทอง          -            1,440,000   10

  4.    นายบุญชัย ปริติวิชกานต์            240,000      -           10

  6.    นางสาววรินทรา วงศ์ส่องจ้า        222,000      -           9

  7.    นายสมประสงค์ มัคคสมัน           222,000      -           8

  8.    นายประสงค์ สุวิวัฒน์ธนชัย          240,000      -           9

  9     ศ.ดร. ศุภลักษณ์ พินิจภูวดล         235,500      -           9
  ----- ---------------------------- ------------ ----------- ----------------

  ผู้บริหาร

+---+---------+------+---------+------+-----------+------+----------+
|   | ประเภทค | จำน  | ปี 2551  | จำน  | ปี 2552    | จำน  | ปี 2553   |
|   | ่าตอบแทน | วนผู้บ |         | วนผู้บ | (บาท)     | วนผู้บ | (บาท)    |
|   |         | ริหาร | (บาท)   | ริหาร |           | ริหาร |          |
+---+---------+------+---------+------+-----------+------+----------+
| 1 | เงินเดือน | 6    | 7,      | 6    | 8,538,000 | 6    | 11       |
| . |         |      | 775,000 |      |           |      | ,139,600 |
+---+---------+------+---------+------+-----------+------+----------+
| 2 | โบนัส    | 6    | 2,6     | 6    | -         | 6    | 3,5      |
| . |         |      | 00,000* |      |           |      | 80,600** |
+---+---------+------+---------+------+-----------+------+----------+
|   | รวม     |      | 10,     |      | 8,538,000 |      | 14       |
|   |         |      | 375,000 |      |           |      | ,720,200 |
+---+---------+------+---------+------+-----------+------+----------+

หมายเหตุ :

*เป็นโบนัสของปี 2550 แต่จ่ายในเดือน มีนาคม 2551

**เป็นโบนัสของปี 2552 แต่จ่ายในเดือน มีนาคม 2553

  ค่าตอบแทนอื่นๆ

  ไม่มี

3.  การกำกับดูแลกิจการ

  หลักการกำกับดูแลกิจการที่ดีของบริษัท ครอบคลุมหลักสำคัญดังนี้

  หลักการข้อที่ 1 นโยบายเกี่ยวกับการกำกับดูแลกิจการ

คณะกรรมการบริษัทได้ตระหนักถึงความสำคัญเกี่ยวกับการกำกับดูแลกิจการที่ดี
เนื่องจากเล็งเห็นว่าจะทำให้เกิดความโปร่งใส เพิ่มความเชื่อมั่นให้แก่ผู้ถือหุ้นและผู้ที่เกี่ยวข้อง
ซึ่งปัจจัยสำคัญที่ทำให้บริษัท มีระบบการบริหารงานที่มีประสิทธิภาพ
และเป็นส่วนสำคัญในการส่งเสริมกิจการของบริษัท ให้มีการขยายตัวอย่างต่อเนื่องและมั่นคงต่อไป
ตลอดจนเพื่อให้สอดรับกับนโยบายของรัฐบาล
และเป็นไปตามแนวทางของตลาดหลักทรัพย์แห่งประเทศไทย
คณะกรรมการบริษัทจึงได้กำหนดนโยบายในการกำกับดูแลกิจการของบริษัท ดังต่อไปนี้

1.  คณะกรรมการบริษัทจะดูแลให้มีการปฏิบัติและปกป้องผลประโยชน์ตลอดจนการเปิดเผยข้อมูลต่อผู้ถือหุ้นและผู้มีส่วนได้เสียอย่างเท่าเทียมกัน
    เป็นธรรมต่อทุกฝ่าย

2.  คณะกรรมการบริษัทจะกำกับดูแลให้มีการดำเนินธุรกิจของบริษัทให้สอดคล้องกับนโยบายการดำเนินงานที่จะสร้างความเจริญเติบโตและมูลค่าเพิ่มให้แก่ธุรกิจในระยะยาวที่ยั่งยืนภายใต้ข้อกำหนดของกฎหมายและจริยธรรมทางธุรกิจ
    บริหารงานด้วยความรอบคอบและระมัดระวัง เพื่อให้เกิดประโยชน์สูงสุดต่อผู้ถือหุ้น

3.  คณะกรรมการบริษัทจะคำนึงถึงสิทธิของผู้มีส่วนได้เสียกลุ่มต่าง ๆ
    และดูแลมิให้เกิดปัญหาความขัดแย้งทางผลประโยชน์

4.  คณะกรรมการบริษัทจะกำกับดูแลให้มีระบบการบริหารความเสี่ยงและระบบการควบคุมภายในอย่างเพียงพอและเหมาะสม

5.  คณะกรรมการบริษัทจะดูแลให้การดำเนินงานด้านความโปร่งใส สามารถตรวจสอบได้
    และมีการเปิดเผยข้อมูลสารสนเทศแก่ผู้ที่เกี่ยวข้องอย่างถูกต้องตามกำหนดเวลา

6.  บริษัทมีการกำหนดจริยธรรมทางธุรกิจเพื่อให้กรรมการและพนักงานถือปฏิบัติแล้ว

  หลักการข้อที่ 2 สิทธิและความเท่าเทียมกันของผู้ถือหุ้น

คณะกรรมการบริษัทตระหนักถึงสิทธิความเท่าเทียมกันของผู้ถือหุ้น
ในการได้รับข้อมูลข่าวสารของบริษัทอย่างถูกต้องตามกำหนดเวลาและเท่าเทียมกัน
และมีนโยบายที่จะอำนวยความสะดวกแก่ผู้ถือหุ้นอย่างเท่าเทียมกันในการประชุมผุ้ถือหุ้น
โดยในการจัดประชุมผู้ถือหุ้น บริษัท
ได้จัดส่งหนังสือเชิญประชุมพร้อมทั้งเอกสารข้อมูลประกอบการประชุมในวาระต่าง ๆ
ให้ผู้ถือหุ้นล่วงหน้าก่อนการประชุมอย่างน้อย 7 วัน
โดยในแต่ละวาระมีความเห็นของคณะกรรมการบริษัทประกอบ
เพื่อให้ผู้ถือหุ้นมีเวลาศึกษาและพิจารณาข้อมูลได้อย่างละเอียด
ในกรณีที่ผู้ถือหุ้นไม่สามารถมาร่วมประชุมด้วยตนเอง
ผู้ถือหุ้นสามารถมอบฉันทะให้ผู้อื่นเข้าประชุมและลงมติแทนได้
และมีการบันทึกการประชุมอย่างถูกต้องครบถ้วน เพื่อให้ผู้ถือหุ้นตรวจสอบได้

  หลักการข้อที่ 3 สิทธิของผู้มีส่วนได้เสียกลุ่มต่างๆ

บริษัท รับรู้และได้ให้ความสำคัญต่อสิทธิของผู้มีส่วนได้เสียกลุ่มต่าง ๆ
ไม่ว่าจะเป็นผู้มีส่วนได้เสียภายใน ได้แก่ พนักงานและผู้บริหารของบริษัท และบริษัทย่อย
หรือผู้มีส่วนได้เสียภายนอก ได้แก่ คู่ค้า และ/หรือเจ้าหนี้หรือลูกหนี้ คู่แข่งทางการค้า
ภาครัฐและหน่วยงานอื่น ๆ ที่เกี่ยวข้อง และสังคมส่วนรวม บริษัท
จึงได้มีนโยบายที่จะสร้างความมั่นใจว่าสิทธิดังกล่าวได้รับการคุ้มครองและปฏิบัติด้วยดี ทั้งนี้ บริษัท
ตระหนักถึงแรงสนับสนุนจากผู้มีส่วนได้เสียกลุ่มต่าง ๆ
ซึ่งมีส่วนช่วยเพิ่มความสามารถในการแข่งขันและสร้างกำไรให้กับบริษัท
ซึ่งถือว่าเป็นการสร้างความสำเร็จในระยะยาวของบริษัท ได้

  หลักการข้อที่ 4 การประชุมผู้ถือหุ้น

บริษัท
มีนโยบายในการอำนวยความสะดวกให้แก่ผู้ถือหุ้นและได้จัดสรรเวลาในการประชุมอย่างเพียงพอ
และเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยกรรมการและผู้บริหารที่เกี่ยวข้อง ได้เข้าร่วมประชุมผู้ถือหุ้นเพื่อตอบคำถามในที่ประชุม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้

  หลักการข้อที่ 5 ภาวะผู้นำและวิสัยทัศน์

คณะกรรมการบริษัทประกอบด้วยผู้มีความรู้ ความสามารถและประสบการณ์ และสามารถนำความรู้
ความสามารถและประสบการณ์ มาพัฒนาและกำหนดนโยบายทิศทางการดำเนินธุรกิจของบริษัท
ได้อย่างมีคุณภาพ และก่อให้เกิดประโยชน์สูงสุดต่อบริษัท
คณะกรรมการบริษัทมีหน้าที่กำหนดนโยบายและทิศทางการดำเนินงานของบริษัทและกำกับควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพเพื่อเพิ่มมูลค่าทางเศรษฐกิจสูงสุดให้แก่กิจการและสร้างความมั่นคั่งสูงสุดให้แก่ผู้ถือหุ้น

บริษัทได้มีการกำหนดระบบการแบ่งแยกบทบาทหน้าที่และความรับผิดชอบระหว่างคณะกรรมการบริษัทและคณะกรรมการบริหารของบริษัท
และระหว่างคณะกรรมการบริษัทและผู้ถือหุ้น อย่างชัดเจน

  หลักการข้อที่ 6 ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการบริษัทได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ส่วนตัว
ดังนี้

-   รายการที่อาจมีความขัดแย้งทางผลประโยชน์ :
    คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
    และได้พิจารณาความเหมาะสมอย่างรอบคอบทุกครั้ง
    รวมทั้งมีการปฏิบัติตามหลักเกณฑ์ของตลาดหลักทรัพย์
    โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
    และได้เปิดเผยรายละเอียด มูลค่ารายการ คู่สัญญา เหตุผล/ความจำเป็น
    ไว้ในรายงานประจำปี และแบบ 69-1 แล้ว

-   การดูแลเรื่องการใช้ข้อมูลภายใน

    -   กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
        ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

    -   ห้ามไม่ให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
        และไม่ซื้อขายหลักทรัพย์ของบริษัทในช่วง 1 เดือน ก่อนที่
        งบการเงินเผยแพร่ต่อสาธารณชน

  หลักการข้อที่ 7 จริยธรรมธุรกิจ

บริษัท ฯ ได้จัดทำจรรยาบรรณและจริยธรรมทางธุรกิจของคณะกรรมการบริษัท ผู้บริหาร
และพนักงาน เพื่อเป็นแนวทางในการปฏิบัติงานด้วยความซื่อสัตย์สุจริต
และเที่ยงธรรมสำหรับคณะกรรมการบริษัท
ผู้บริหารตลอดจนพนักงานซึ่งครอบคลุมถึงวัตถุประสงค์ในการดำเนินธุรกิจ ภาระความรับผิดชอบ
จริยธรรมธุรกิจ การปฏิบัติตามกฎหมาย การแข่งขัน การรับผิดชอบต่อผู้มีส่วนได้เสีย ผู้ถือหุ้น
ตลอดจนการเปิดเผยข้อมูลข่าวสาร
โดยบริษัทได้ชี้แจงให้พนักงานทุกระดับได้รับทราบและยึดถือเป็นแนวทางในการปฏิบัติแล้ว อีกทั้งบริษัท
ฯ ได้ติดตามการปฏิบัติตามแนวทางดังกล่าวเป็นประจำ รวมถึงกำหนดบทลงโทษทางวินัยด้วย

  หลักการข้อที่ 8 การถ่วงดุลของกรรมการที่ไม่เป็นผู้บริหาร

ปัจจุบันคณะกรรมการบริษัทประกอบด้วยกรรมการที่มีประสบการณ์ในหลายๆด้าน จำนวน 8 ท่าน
โดยเป็นกรรมการที่เป็นผู้บริหารจำนวน 5 ท่าน และกรรมการที่ไม่เป็นผู้บริหารที่เป็นอิสระจำนวน 3
ท่าน
โดยมีคุณสมบัติครบถ้วนตามประกาศตลาดหลักทรัพย์ว่าด้วยคุณสมบัติและขอบเขตการดำเนินงานของคณะกรรมการตรวจสอบกำหนดไว้
เพื่อมาปฏิบัติหน้าที่ตรวจสอบและถ่วงดุลการบริหารกิจการต่างๆ
ของบริษัทให้เกิดความถูกต้องเป็นธรรมและเป็นไปเพื่อผลประโยชน์ของผู้ถือหุ้นทุกคนสูงสุด

  หลักการข้อที่ 9 การรวมหรือแยกตำแหน่ง

บริษัท ได้กำหนดและแยกอำนาจของคณะกรรมการบริษัทและของฝ่ายบริหารในระดับต่าง ๆ
ได้อย่างชัดเจน
โดยมีการจัดแบ่งระดับและอำนาจในการตัดสินใจอย่างมีแบบแผนเพื่อให้การบริหารและจัดการบริษัท
เป็นไปอย่างมีประสิทธิภาพและโปร่งใส

  หลักการข้อที่ 10 ค่าตอบแทนของกรรมการและผู้บริหาร

ในการกำหนดค่าตอบแทนกรรมการและผู้บริหาร บริษัท ได้กำหนดนโยบาย
และกระบวนการที่ชัดเจนและโปร่งใสดังนี้

ค่าตอบแทนกรรมการ

บริษัท
ได้กำหนดนโยบายการกำหนดค่าตอบแทนกรรมการในลักษณะที่เหมาะสมเปรียบเทียบได้กับธุรกิจประเภทเดียวกัน
เชื่อมโยงกับผลการดำเนินงานของบริษัท ตลอดจนผลการปฏิบัติงานของกรรมการ
โดยในการกำหนดนโยบายการกำหนดค่าตอบแทนดังกล่าว
จะต้องผ่านการพิจารณาจากที่ประชุมคณะกรรมการกำหนดค่าตอบแทน คณะกรรมการบริษัท
และที่ประชุมผู้ถือหุ้น

ค่าตอบแทนผู้บริหาร

บริษัท
ได้กำหนดนโยบายการกำหนดค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
เชื่อมโยงกับผลการดำเนินงานของบริษัท ตลอดจนผลการปฏิบัติงานของกรรมการ

ทั้งนี้
ในรายงานประจำปีคณะกรรมการบริษัทจะเปิดเผยถึงนโยบายการกำหนดค่าตอบแทนและจำนวนค่าตอบแทนของกรรมการบริษัท
และผู้บริหารตามที่ประกาศคณะกรรมการกำกับหลักทรัพย์และตลาดหลักทรัพย์กำหนด

  หลักการข้อที่ 11 การประชุมคณะกรรมการ

ตามข้อบังคับของบริษัท คณะกรรมการบริษัทมีกำหนดประชุมอย่างน้อย 3 เดือนต่อครั้ง
และอาจมีการประชุมพิเศษเพิ่มเติมตามความจำเป็น ทั้งนี้ในปี 2553
บริษัทได้จัดการประชุมคณะกรรมการบริษัททั้งสิ้น 10 ครั้ง
โดยมีการจัดส่งหนังสือนัดประชุมไปยังกรรมการล่วงหน้าไม่น้อยกว่า 7 วันก่อนวันประชุม
เว้นแต่ในกรณีจำเป็นรีบด่วนเพื่อรักษาสิทธิหรือประโยชน์ของบริษัท
ซึ่งในการประชุมทุกคราวจะมีการกำหนดวาระการประชุมที่ชัดเจน
มีเอกสารประกอบการประชุมที่ครบถ้วนเพียงพอ โดยจัดส่งให้กับคณะกรรมการล่วงหน้า
เพื่อให้คณะกรรมการบริษัทได้มีเวลาศึกษาข้อมูลอย่างเพียงพอก่อนเข้าร่วมประชุม
ในการประชุมพิจารณาลงมติในเรื่องหรือรายการที่มีนัยสำคัญ เช่น
รายการได้มาหรือจำหน่ายไปซึ่งทรัพย์สินของบริษัทจดทะเบียนและบริษัทย่อยที่มีผลกระทบสำคัญต่อบริษัท
รายการซื้อหรือขายสินทรัพย์ที่สำคัญ การขยายโครงการลงทุน การกำหนดระดับอำนาจดำเนินการ
และการกำหนดนโยบายการบริหารการเงินและการบริหารความเสี่ยงของกิจการ
จะต้องเป็นการประชุมเต็มคณะ โดยในการประชุมคณะกรรมการ
กรรมการทุกคนสามารถอภิปรายและแสดงความคิดเห็นได้อย่างเปิดเผย
โดยมีประธานกรรมการเป็นผู้ประมวลความเห็นและข้อสรุปที่ได้จากการประชุม
รายงานการประชุมจะถูกจัดทำเป็นลายลักษณ์อักษรภายหลังมีการประชุมเสร็จ
และหลังจากที่ผ่านการรับรองจากที่ประชุมก็จะถูกจัดเก็บไว้เพื่อให้กรรมการและผู้มีส่วนเกี่ยวข้องสามารถตรวจสอบได้

  หลักการข้อที่ 12 คณะอนุกรรมการ

บริษัทได้แต่งตั้งคณะอนุกรรมการ ดังนี้

1) คณะกรรมการตรวจสอบ เพื่อช่วยในการกำกับดูแลกิจการ โดยมีหน้าที่และความรับผิดชอบดังข้อ
8.1.3

  2) คณะกรรมการกำหนดค่าตอบแทน
  เพื่อทำหน้าที่พิจารณานโยบายที่เกี่ยวกับค่าตอบแทนและผลประโยชน์ของกรรมการบริษัท
  กรรมการตรวจสอบ กรรมการสรรหา กรรมการบริหารความเสี่ยง
  และกรรมการกำหนดค่าตอบแทนเสนอต่อที่ประชุมผู้ถือหุ้นเพื่อพิจารณาอนุมัตินโยบายดังกล่าวและกำหนดค่าตอบแทนและผลประโยชน์นั้น

  3) คณะกรรมการสรรหา เพื่อทำหน้าที่พิจารณาเสนอชื่อบุคคลที่มีคุณสมบัติเหมาะสมต่อผู้ถือหุ้นเพื่อ
  แต่งตั้งเป็นกรรมการของบริษัท

  4) คณะกรรมการบริหารความเสี่ยง เพื่อทำหน้าที่กำหนดกรอบนโยบาย แนวทาง
  และให้ข้อเสนอแนะแก่คณะกรรมการบริษัทในการกำกับ ดูแลเกี่ยวกับความเสี่ยง
  โดยคณะกรรมการบริหารความเสี่ยงขึ้นตรงต่อคณะกรรมการบริษัท

  หลักการข้อที่ 13 ระบบการควบคุมและการตรวจสอบภายใน

ระบบการควบคุม และ การตรวจสอบภายใน

บริษัทได้วางระบบให้มีการควบคุมภายในทั้งในระดับบริหาร และระดับปฏิบัติงานที่มีประสิทธิภาพ
โดยได้กำหนดโครงสร้างองค์กร
อำนาจหน้าที่ของผู้บริหารและผู้ปฏิบัติงานไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทให้เกิดประโยชน์ มีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

การบริหารความเสี่ยง

บริษัทได้จัดให้มีการบริหารความเสี่ยงเพื่อลดความเสียหายที่อาจเกิดขึ้นและเป็นหลักประกันของการดำรงอยู่อย่างมั่นคง
โดยคณะกรรมการบริษัทได้แต่งตั้งคณะอนุกรรมการบริหารความเสี่ยง
เพื่อทำหน้าที่กำหนดขอบเขตและนโยบายในการบริหารความเสี่ยงของบริษัท
และจัดตั้งฝ่ายบริหารความเสี่ยงเพื่อทำหน้าที่พัฒนาระบบบริหารความเสี่ยงที่มีประสิทธิภาพ

  หลักการข้อที่ 14 รายงานของคณะกรรมการ

คณะกรรมการบริษัท
ได้แต่งตั้งคณะกรรมการตรวจสอบเพื่อทำหน้าที่กำกับดูแลกระบวนการจัดทำและเปิดเผยข้อมูลในรายงานทางการเงิน
ระบบการควบคุมภายในและการตรวจสอบภายใน ฯลฯ
เพื่อพิจารณาความเพียงพอและความเหมาะสมของระบบควบคุมภายใน
การจัดทำงบการเงินตามหลักการบัญชี และข้อปฏิบัติที่ดีเพื่อนำเสนอต่อคณะกรรมการบริษัท
และที่ประชุมผู้ถือหุ้นเพื่อพิจารณาอนุมัติ รวมทั้งบริษัท
ได้จัดทำรายงานภารกิจของคณะกรรมการตรวจสอบและแสดงควบคู่กับรายงานของผู้สอบบัญชีในรายงานประจำปีของบริษัท

  หลักการข้อที่ 15 ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส เชื่อถือได้
และทันต่อเวลา
ทั้งข้อมูลทางการเงินและข้อมูลอื่นที่เกี่ยวข้องเพื่อให้ผู้ลงทุนและผู้ที่เกี่ยวข้องได้รับทราบ
โดยได้เผยแพร่ข้อมูลข่าวสารต่าง ๆ โดยผ่านช่องทางและเพื่อการเผยแพร่ข้อมูลต่างๆ
ของตลาดหลักทรัพย์แห่งประเทศไทย และ website
ของบริษัทที่จะจัดตั้งขึ้นก่อนการเสนอขายหุ้นสามัญเพิ่มทุน พร้อมทั้งได้จัดตั้งหน่วยงานผู้ลงทุนสัมพันธ์
(Investor relation) เพื่อให้บริการข้อมูลและข่าวสารกิจกรรมต่าง ๆ ของบริษัทกับผู้ลงทุน
นักวิเคราะห์ และประชาชนทั่วไป โดยสามารถติดต่อได้ที่นางธนิดา อดิวันทนากุล โทรศัพท์ 02 582
1888

2.  การใช้ข้อมูลภายในของบริษัท

บริษัทมีการกำหนดการใช้ข้อมูลภายในของบริษัทไว้ดังนี้

-   บริษัทฯ ได้ให้ความรู้และความเข้าใจแก่ผู้บริหารในระดับต่าง ๆ
    เกี่ยวกับภาระหน้าที่ของผู้บริหารในการรายงานการถือหลักทรัพย์ของตนเอง คู่สมรส
    และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ของบริษัทฯ
    ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
    และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535 และตามข้อกำหนดของตลาดหลักทรัพย์แห่งประเทศไทย

-   บริษัทฯ ได้กำหนดในข้อบังคับเกี่ยวกับการทำงานของพนักงาน
    สำหรับการไม่เปิดเผยหรือใช้ประโยชน์จากข่าวสารใด ๆ ที่เป็นความลับของบริษัทฯ
    การระมัดระวังรักษาข้อมูลให้เป็นความลับ และการไม่ใช้ตำแหน่งหน้าที่ในบริษัทฯ
    หรือข้อมูลที่ได้รับระหว่างการปฏิบัติงานในบริษัทฯ ไปแสวงหาผลประโยชน์ในทางมิชอบ
    หรือทำให้ประโยชน์ของบริษัทฯ ลดลง โดยบริษัทฯ
    จะใช้บทลงโทษสูงสุดหากพบว่าผู้บริหารได้ใช้ข้อมูลภายใน
    หรือมีความประพฤติที่ส่อไปในทางที่จะทำให้บริษัทฯ ได้รับความเสื่อมเสียหรือเสียหาย

-   บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
    ซึ่งยังไม่ได้เปิดเผยต่อสาธารณชนเพื่อประโยชน์ของตนเองหรือผู้อื่น
    ซึ่งรวมถึงการซื้อขายหลักทรัพย์ของบริษัทฯ โดยกรรมการ ผู้บริหาร
    และพนักงานซึ่งอยู่ในหน่วยงานที่ทราบข้อมูลภายใน
    ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1
    เดือนก่อนการเปิดเผยงบการเงินให้แก่สาธารณชน

    2.  บุคลากร

ณ วันที่ 31 ธันวาคม 2553 บริษัทมีจำนวนพนักงานทั้งสิ้น 912 คนดังแสดงรายละเอียดได้ ดังนี้

  ----- ----------------------------------- ------------------------------
        สายงานหลัก                           จำนวนพนักงานของบริษัท (คน)

  1     ผู้บริหาร                              7

  2     ฝ่ายก่อสร้าง                           329

  3     ฝ่ายวิศวกรรมและควบคุม                  384

  4     ฝ่ายบริหาร                            192

        รวม                                 912
  ----- ----------------------------------- ------------------------------

ณ วันที่ 31 ธันวาคม 2553 บริษัทย่อยมีพนักงานทั้งสิ้น 3 คน ดังแสดงรายละเอียดได้ ดังนี้

  ----- ----------------------------------- ------------------------------
        สายงานหลัก                           จำนวนพนักงานของบริษัท (คน)

  1     ผู้บริหาร                              -

  2     ฝ่ายวิศวกรรม                          -

  3     ฝ่ายการตลาด                          -

  4     ฝ่ายบริหาร                            3

        รวม                                 3
  ----- ----------------------------------- ------------------------------

บริษัทและบริษัทย่อยได้จ่ายค่าตอบแทนให้แก่พนักงานในรูปเงินเดือน โบนัส เงินสมทบกองทุนทดแทน
และอื่นๆ ดังนี้

  --- -------------------- ----------------------- -------------------------- ----------------------- -------------------
                           ปี 2552                                             ปี 2553                  

      รายการ               ค่าตอบแทนพนักงานของบริษัท   ค่าตอบแทนพนักงานของบริษัทย่อย   ค่าตอบแทนพนักงานของบริษัท   ค่าตอบแทนพนักงานของ
                           (บาท)                   (บาท)                      (บาท)                   บริษัทย่อย (บาท)

  1   เงินเดือนและค่าจ้างรวม   144,234,858.65          469,974.00                 164,414,928.33          498,908.00

  2   โบนัส                 9,295,660.66            82,100.00                  3,868,451.97            9,329.00

  3   เงินกองทุนทดแทน        708,301.00              212.00                     1,452,353.00            212.00

  4   อื่นๆ                  5,978,813.18            9,384.00                   6,742,822.34            9,880.96

      รวม                  160,217,633.49          561,670.00                 176,478,555.64          518,329.96
  --- -------------------- ----------------------- -------------------------- ----------------------- -------------------

นโยบายด้านทรัพยากรบุคคลของบริษัท

บริษัทมีนโยบายด้านทรัพยากรบุคคลหลักดังนี้

-   ในด้านการคัดเลือกบุคลากร บริษัทมีการคัดเลือกบุคลากรที่มีความรู้ ความสามารถ
    เหมาะสมกับงาน ทั้งนี้ในการเปิดรับพนักงานใหม่
    บริษัทมีการกำหนดคุณสมบัติของบุคคลที่จะเข้ามาทำงานโดยพิจารณาจากการศึกษาและประสบการณ์ทำงาน
    เพื่อให้มีความเหมาะสมกับตำแหน่งที่เปิดรับมากที่สุด

-   ในด้านการทำงานร่วมกัน
    บริษัทเปิดโอกาสให้พนักงานได้แสดงความคิดเห็นในการทำงานในการแก้ปัญหารวมทั้งพัฒนาการทำงาน
    รวมทั้งรับฟังปัญหาที่เกิดขึ้นในแต่ละหน่วยงานเพื่อนำมาปรับปรุงระบบการดำเนินงานให้มีประสิทธิภาพมากยิ่งขึ้น

-   ในด้านสิ่งแวดล้อมในการทำงาน
    บริษัทเล็งเห็นถึงคุณภาพชีวิตและความปลอดภัยของพนักงานทุกระดับ
    โดยจัดให้มีสวัสดิการด้านสุขภาพ
    รวมทั้งดูแลสถานที่ทำงานทั้งในสำนักงานและสถานที่ก่อสร้างให้มีความปลอดภัยในการทำงาน

การพัฒนาบุคลากร

บริษัทให้ความสำคัญกับทรัพยากรบุคคลทั้งด้านบุคลากรด้านบริหารและด้านปฏิบัติการเป็นอย่างมาก
เน้นการพัฒนาศักยภาพในการทำงานและเพิ่มขีดความสามารถของแต่ละบุคคล
เพื่อให้ทำงานได้อย่างมีประสิทธิภาพสูงสุด
โดยบริษัทมีการพัฒนาด้านบุคลากรอย่างต่อเนื่องโดยมีการพัฒนาบุคลากรระหว่างการปฏิบัติงาน (On
the job training)
เป็นการฝึกทักษะการทำงานจริงให้กับพนักงานที่ใหม่ที่เข้าร่วมทำงานกับบริษัท
โดยการเรียนรู้จากหัวหน้าทีมและเพื่อนร่วมงาน
รวมทั้งให้หัวหน้างานดูแลและให้คำแนะนำการดำเนินงาน
เพื่อให้การทำงานในแต่ละขั้นตอนมีประสิทธิภาพและประสิทธิผลมากยิ่งขึ้น

นอกจากนี้
บริษัทได้จัดให้มีคู่มือในการปฏิบัติงานในหน่วยงานต่างๆเพื่อให้พนักงานเข้าใจในระบบการดำเนินงานของบริษัทได้ดียิ่งขึ้น